CELEX: 32010D0143
Language: et
Date: 2010-03-05 00:00:00
Title: 2010/143/: Komisjoni otsus, 5. märts 2010 , liidu rahalise toetuse kohta seoses Itaalias 2009. aastal sigade vesikulaarhaiguse vastu võitlemiseks võetud erakorraliste meetmetega (teatavaks tehtud numbri K(2010) 1192 all)

6.3.2010   
            
            
               ET
            
            
               Euroopa Liidu Teataja
            
            
               L 56/12
            
         KOMISJONI OTSUS,
   5. märts 2010,
   liidu rahalise toetuse kohta seoses Itaalias 2009. aastal sigade vesikulaarhaiguse vastu võitlemiseks võetud erakorraliste meetmetega
   (teatavaks tehtud numbri K(2010) 1192 all)
   (Ainult itaaliakeelne tekst on autentne)
   (2010/143/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõiget 4,
   ning arvestades järgmist:
   
               (1)
            
            
               Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Vastavalt kõnealuse otsuse artikli 3 lõikele 2 saavad liikmesriigid rahalist toetust tingimusel, et võetakse sigade vesikulaarhaiguse tõrjemeetmed.
            
         
               (2)
            
            
               Sigade vesikulaarhaigus on nakkuslik viirushaigus, mida ei saa kliiniliselt eristada suu- ja sõrataudist ning mis takistab seega liidusisest kaubandust ja eksporti kolmandatesse riikidesse.
            
         
               (3)
            
            
               2009. aastal esines Itaalias sigade vesikulaarhaiguse puhanguid. Selle haiguse uued puhangud kujutavad endast tõsist ohtu ühenduse elusloomadele. Itaalia võttis kõnealuste haiguspuhangute vastu võitlemiseks meetmeid vastavalt nõukogu otsuse 90/424/EMÜ (2) artikli 3 lõikele 2.
            
         
               (4)
            
            
               Sigade vesikulaarhaiguse puhangu korral on oht, et haigustekitajad levivad elussigade ning nendelt saadavate toodete rahvusvahelise kaubanduse teel nii kõnealuse liikmesriigi teistesse seakasvatusettevõtetesse kui ka teistesse liikmesriikidesse ja kolmandatesse riikidesse.
            
         
               (5)
            
            
               Komisjoni 8. novembri 2005. aasta otsuses 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias, (3) on sigade vesikulaarhaiguse kohta sätestatud loomatervishoiu eeskirjad Itaalia piirkondadele, mis on sigade vesikulaarhaigusest vabaks tunnistatud, ja Itaalia piirkondadele, mida ei ole kõnealusest haigusest vabaks tunnistatud. Itaalia ametiasutused on järginud teabenõudeid, mis on ette nähtud kõnealuse otsuse artikliga 11.
            
         
               (6)
            
            
               Otsuse 2009/470/EÜ artikli 3 lõike 6 esimeses taandes on sätestatud eeskirjad liikmesriigi kantud teatavate kulude protsendimäära kohta, mida liidu rahaline toetus võib hõlmata.
            
         
               (7)
            
            
               Liidu rahalise toetuse maksmist sigade vesikulaarhaiguse erakorraliste tõrjemeetmete rakendamiseks reguleeritakse komisjoni 28. veebruari 2005. aasta määrusega (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ (4).
            
         
               (8)
            
            
               Itaalia on täielikult täitnud oma tehnilised ja halduskohustused, mis on sätestatud otsuse 2009/470/EÜ artikli 3 lõikes 4 ja määruse (EÜ) nr 349/2005 artiklis 6.
            
         
               (9)
            
            
               21. mail 2009 ja 10. juunil 2009 esitas Itaalia sigade vesikulaarhaiguse tõrjemeetmetega seonduvad hinnangulised kulud.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Itaaliale
   Itaaliale võib anda liidu rahalist toetust teatavate kulude katmiseks, mis kõnealusel liikmesriigil tuli 2009. aastal kanda seoses meetmetega, mis võeti vastavalt otsuse 2009/470/EÜ artikli 3 lõikele 2 sigade vesikulaarhaiguse vastu võitlemiseks.
   Artikkel 2
   Adressaat
   Käesolev otsus on adresseeritud Itaalia Vabariigile.
   
      Brüssel, 5. märts 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  EÜT L 224, 18.8.1990, lk 19.
   
      (3)  ELT L 293, 9.11.2005, lk 28.
   
      (4)  ELT L 55, 1.3.2005, lk 12.